ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
భారత్ లో చికిత్సపొందుతున్నవారి సంఖ్య 2.5 లక్షలు, మొత్తం కేసుల్లో 2.43% వాటా
కోలుకున్నవారు ప్రపంచంలోనే అత్యధికంగా 99 లక్షలకు పై మాటే
దేశంలో రోజువారీ కోలుకున్నవారి సంఖ్య పెరుగుతూ ఉండటంతో చికిత్సపొందుతూ ఉన్నవారి సంఖ్య క్రమంగా తగ్గుతోంది. ప్రస్తుతం చికిత్సలో ఉన్నవారి సంఖ్య 2.5 లక్షలకు తగ్గి ప్రస్తుతం 2,50,183 కు చేరింది. మొత్తం కేసుల్లో ఇంకా చికిత్సపొందుతూ ఉన్నవారి శాతం 2.5 కు దిగువన 2.43% గా నమోదైంది. దేశవ్యాప్తంగా గత 24 గంటలలో 19,079 కొత్త కోవిడ్ పాజిటివ్ కేసులు రాగా, 22,926 మంది కోలుకున్నారు. దీనివల్ల నికరంగా 4,071 మంది చికిత్సలో ఉన్నవారు తగ్గారు.
మొత్తం చికిత్సలో ఉన్నవారిలో 62% మంది కేరళ, మహారాష్ట్ర, ఉత్తరప్రదేశ్, పశ్చిమ బెంగాల్, చత్తీస్ గఢ్ అనే ఐదు రాష్ట్రాలలోనే కేంద్రీకృతమయ్యాయి.
ప్రతి పది లక్షల జనాభాలో కొత్త కేసుల సంఖ్య దృష్ట్యా ప్రపంచంలో అతి తక్కువగా భారత్ లోనే ఉంది. గత వారం రోజులుగా ది 101 మాత్రమే నమోదైంది. బ్రెజిల్, రష్యా, ఫ్రాన్స్, బ్రిటన్ లలో ఇంతకంటే ఎక్కువ కేసులు నమోదవుతూ ఉన్నాయి.
భారత్ లో కోవిడ్ నుంచి కోలుకున్నవారి సంఖ్య కోటికి దగ్గరవుతూ ఉంది. ఈ రోజుకు అది 99,06,387 దగ్గరకు చేరింది. శాతం పరంగా చూస్తే నేటి వరకు 96.12% మంది కోలుకున్నారు. కోలుకున్నవారికీ, చికిత్సలో ఉన్నవారికీ మధ్య తేడా ప్రస్తుతం 96,56,204 కు చేరింది. కొత్తగా గత 24 గంటలలో కోలుకున్నవారిలో 78.64% మంది కేవలం 10 రాష్ట్రాలలో కేంద్రీకృతమయ్యారు. కేరళలో నిన్న అత్యధికంగా 5,111 మంది కోవిడ్ నుంచి కోలుకోగా, ఆతరువాత స్థానాల్లో మహారాష్ట్ర , పశ్చిమ బెంగాల్  ఉన్నాయి.
గత 24 గంటలలో కొత్తగా నిర్థారణ జరిగిన కేసులలో 80.56% కేవలం పది రాష్ట్రాల్లో నమోదు కాగా, కేరళలో అత్యధికంగా 4992 కేసులు రాగా మహారాష్ట్రలో 3,524 కేసులు, పశ్చిమ బెంగాల్ లో 1,153 కేసులు నమోదయ్యాయి.
గత 24 గంటలలో 224 మంది కోవిడ్ బాధితులు మరణించగా వారిలో 75.45% మంది 10 రాష్ట్రాలకు చెమ్దినవారే ఉన్నారు. మహారాష్ట్రలో అత్యధికంగా 59 మంది, ఆ తరువాత పశ్చిమ బెంగాల్ లో 26, కేరళలో 23 మరణాలు నమోదయ్యాయి.
ప్రధాన మంత్రి కార్యాలయం
జులై 4న ధర్మచక్ర దినోత్సవం, అసాధ పూర్ణిమ వేడుకలను ఉద్దేశించి ప్రసంగించనున్న ప్రధాని
కేంద్ర సాంస్కృతిక మంత్రిత్వ శాఖ ఆధ్వర్యంలోని 'ది ఇంటర్నేషనల్ బుద్ధిస్ట్ కాన్ఫెడరేషన్', జులై 4న అసాధ పూర్ణిమను ధర్మచక్ర దినోత్సవంగా జరపనుంది. ఉత్తరప్రదేశ్లోని ఇసిపటనలో, గౌతమబుద్ధుడు ఇదే రోజున తన తొలి ఐదుగురు శిష్యులకు తొలి ఉపదేశం ఇచ్చారు. ప్రస్తుతం ఈ ప్రాంతాన్ని సారనాథ్ జింకలపార్కుగా పిలుస్తున్నారు. ఈ రోజును ధర్మచక్రం పరివర్తన లేదా దమ్మచక్క పరివత్తన లేదా ధర్మచక్రం తిరిగిన రోజుగానూ ప్రపంచవ్యాప్తంగా ఉన్న బౌద్ధులు వేడుకగా జరుపుకుంటారు. గురువుల పట్ల గౌరవాన్ని ప్రకటించే గురు పూర్ణిమ పేరిట కూడా బౌద్ధులు, హిందువులు ఉత్సవంలా జరుపుకుంటారు.
భారతదేశం యొక్క చారిత్రక వారసత్వమైన బుద్ధుని జ్ఞానోదయం, ధర్మచక్రాలను తిప్పడం, మహాపరినిర్వణాలను దృష్టిలో ఉంచుకుని, రాష్ట్రపతి శ్రీ రామ్నాథ్ కోవింద్, రాష్ట్రపతి భవన్ నుంచి ధర్మచక్ర దినోత్సవాన్ని ప్రారంభిస్తారు. బుద్ధుడి శాంతి, న్యాయ బోధనలు, భావోద్వేగాలను అధిగమించడానికి ఆయన చూపిన ఎనిమిది మార్గాలను వివరిస్తూ ప్రధానమంత్రి శ్రీ నరేంద్ర మోదీ వీడియో ప్రసంగం చేస్తారు. మంగోలియా అధ్యక్షుడు కూడా ఈ సందర్భంగా ప్రసంగిస్తారు. శతాబ్దాలుగా మంగోలియాలో భద్రపరిచిన భారతీయ మూలాలున్న విలువైన బౌద్ధ రాతప్రతులను భారత రాష్ట్రపతికి ఆయన అందజేస్తారు.
బౌద్ధ గురువులు, పండితుల ఉపదేశాలు సహా మిగిలిన కార్యక్రమాలు సారనాథ్, బుద్ధ గయ నుంచి ప్రత్యక్ష ప్రసారమవుతాయి.
కోరోనా కారణంగా ఈ ఏడాది మే 7న వైశాఖ పూర్ణిమను వర్చువల్ పద్ధతిలో నిర్వహించిన తరహాలోనే, ప్రస్తుత కార్యక్రమాన్ని కూడా వర్చువల్ పద్ధతిలోనే నిర్వహించనున్నారు. ధర్మచక్ర దినోత్సవాన్ని ప్రపంచవ్యాప్తంగా 30 లక్షల మంది ప్రత్యక్ష ప్రసారం ద్వారా చూస్తారని అంచనా.
భారత పోటీ ప్రోత్సాహక సంఘం
'ముకంద్ సుమి స్పెషల్ స్టీల్ లిమిటెడ్'లో 51 శాతం ఈక్విటీ వాటా మూలధనాన్ని
'జమ్నాలాల్ సన్స్ ప్రైవేట్ లిమిటెడ్' కొనుగోలు చేయడానికి సీసీఐ ఆమోదం
'ముకంద్ సుమి స్పెషల్ స్టీల్ లిమిటెడ్' లో 51 శాతం ఈక్విటీ వాటా మూలధనాన్ని 'జమ్నాలాల్ సన్స్ ప్రైవేట్ లిమిటెడ్'  కొనుగోలు చేయడానికి 'కాంపిటీషన్ కమిషన్ ఆఫ్ ఇండియా'  ఆమోదం తెలిపింది. పోటీ చట్టం-2002లోని సెక్షన్ 31 ప్రకారం ఆమోదముద్ర వేసింది.
ముకంద్ లిమిటెడ్ , నామినీల నుంచి ఎంఎస్ఎస్ఎస్ఎల్ ఈక్విటీ వాటా మూలధనంలో 51 శాతాన్ని జేఎస్పీఎల్ పొందడానికి ఈ ప్రతిపాదిత సమ్మేళనం అనుమతిస్తుంది. జేఎస్పీఎల్, ముకంద్ ఒకే గ్రూపు సంస్థలు. కనీస వాటా కలిగివుండాలన్న కంపెనీల చట్టం-2013 నిబంధన ప్రకారం, ఎంఎస్ఎస్ఎస్ఎల్లో జేఎస్పీఎల్ కొంటున్న వాటాల్లో నామమాత్రపు వాటాలను , జేఎస్పీఎల్, కొందరు వ్యక్తులు ఉమ్మడిగా కలిగి ఉంటారు.
జేఎస్పీఎల్, బజాజ్ గ్రూపు సంస్థల్లో వాటాలు ఉన్న, నమోదు కాని ముఖ్యమైన పెట్టుబడుల సంస్థ. ఇది ప్రాథమికంగా పెట్టుబడులు, ఆర్థిక సాయం అందిస్తుంది. వస్తు తయారీలోగానీ, వర్తకంలోగానీ లేదు.
ప్రత్యేక, మిశ్రమ ఉక్కు బార్లు, మిశ్రమ వైర్ రాడ్ల తయారీ, మార్కెటింగ్, అమ్మకాలు, పంపిణీ వ్యాపారాలను ఎంఎస్ఎస్ఎస్ఎల్ నిర్వహిస్తోంది. ఈ సంస్థల సమ్మేళనంపై సీసీఐ సవివర ఆదేశం రావాల్సివుంది.
మంత్రిమండలి
ఒఐసిఎల్ కు, ఎన్ఐసిఎల్ కు మరియు యుఐఐసిఎల్ కు మూలధనాన్ని ఇవ్వాలన్న ప్రతిపాదన కు ఆమోదం తెలిపిన మంత్రిమండలి
మూడు ప్రభుత్వ రంగ సాధారణ బీమా కంపెనీల కు మూలధనాన్ని ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం తన సూత్రప్రాయ ఆమోదాన్ని తెలిపింది. ఆ కంపెనీ ల పేరు లు ఓరియంటల్ ఇన్శ్యోరెన్స్ కంపెనీ లిమిటెడ్ , నేశనల్ ఇన్శ్యోరెన్స్ కంపెనీ లిమిటెడ్ , యునైటెడ్ ఇండియా ఇన్శ్యోరెన్స్ కంపెనీ లిమిటెడ్ .
ఒఐసిఎల్, ఎన్ఐసిఎల్, యుఐఐసిఎల్ అనే ఈ మూడు ప్రభుత్వ రంగ బీమా కంపెనీ ల ఆర్థిక పరిస్థితి సంకటమైంది గా ఉన్నందువల్లను, నియంత్రణపరమైనటువంటి పరపతి నియమాల ఉల్లంఘన జరిగినందువల్లను వెంటనే 2,500 కోట్ల రూపాయల ను విడుదల చేసేందుకు మంత్రివర్గం అనుమతి ని ఇచ్చింది.
(
ఉక్కు మంత్రిత్వ శాఖ
'ఆజాది కా అమృత్ మహోత్సవ్' జ్ఞాపకార్థం ఫిట్ ఇండియా ఫ్రీడమ్ రన్లో పాల్గొన్న సెయిల్ రూర్కెలా స్టీల్ ప్లాంట్
'ఆజాది కా అమృత్ మహోత్సవ్' పురస్కరించుకొని ఫిట్నెస్ డ్రైవ్లో భాగంగా నిర్వహిస్తున్న ఫిట్ ఇండియా ఫ్రీడమ్ రన్ కార్యక్రమంలో 'భారత ఉక్కు ప్రాధికారిక సంస్థ'  చెందిన రూర్కెలా స్టీల్ ప్లాంట్ పాల్గొంది. బీఎస్ఎల్, ఆర్ఎస్పీ డైరెక్టర్ ఇంచార్జ్ శ్రీ అమరేందు ప్రకాశ్ ఈ కార్యక్రమాన్ని జెండా ఊపి ప్రారంభించారు. ఈ సందర్భంగా శ్రీ ప్రకాశ్ మాట్లాడుతూ ప్రతి ఒక్కరూ వారి ఆరోగ్యం పట్ల అత్యంత శ్రద్ధ వహించాలని సూచించారు. 'ఫిట్నెస్ కి డోస్ ఆదా ఘంటా రోజ్' అనే మంత్రాన్ని అవలంబించాలంటూ అయన ప్రతి ఒక్కరినీ ప్రోత్సహించారు.
ఆరోగ్యం, భద్రత రెండు ప్రాధానాంశాలని ఈ విషయంలో రాజీపడలేమని డీఐసీ వివరించారు.
ప్రతి ఒక్కరూ తమ జీవన విధానంలో రోజుకు కనీసం ముప్పై నిమిషాల శారీరక శ్రమను చేర్చుతామని ప్రతిజ్ఞ తీసుకోనే వేడుకతో ఈ పరుగు ప్రారంభమైంది. 'రన్ ఫర్ ఇండియా కార్యక్రమం' ప్రధాన లక్ష్యం 75 సంవత్సరాల భారత స్వాతంత్ర్య వేడుకలలో దేశ పౌరులను మరింత ఎక్కువగా భాగస్వామ్యులను చేయడం మరియు దేశంలోని ప్రతి పౌరుడి ఆరోగ్యం, ఫిట్నెస్ మరియు శ్రేయస్సును నిర్ధారించడం.
ఆర్థిక మంత్రిత్వ శాఖ
ఎన్బీఎఫ్సీలు, హెచ్ఎఫ్సీల కోసం ప్రత్యేక ద్రవ్యత పథకం: అమలు స్థితి
రూ.3090 కోట్ల విలువైన ఐదు ప్రతిపాదనలకు ఆమోదం; పరిశీలనలో 35 దరఖాస్తులు
ఈ ఏడాది మే 13వ తేదీన, 'కేంద్ర ఆర్థిక, కార్పొరేట్ వ్యవహారాల శాఖ' మంత్రి శ్రీమతి నిర్మల సీతారామన్ ప్రకటించిన ఆత్మనిర్భర్ భారత్ ప్యాకేజీలోని ఒక ప్రకటనలో భాగంగా.., ఎన్బీఎఫ్సీలు, హెచ్ఎఫ్సీల కోసం రూ.30 వేల కోట్లతో ప్రత్యేక ద్రవ్యత పథకం ఈనెల 1వ తేదీ నుంచి అమల్లోకి వచ్చింది. ఆర్థిక రంగంలో నష్టాలను నివారించడానికి, 'స్పెషల్ పర్పస్ వెహికల్'  ద్వారా ఎన్బీఎఫ్సీలు, హెచ్ఎఫ్సీల ద్రవ్యత స్థితిని మెరుగుపరచడానికి ఈ పథకాన్ని తెచ్చారు.
ఈ పథకంపై సానుకూల ప్రతిస్పందనలు వెల్లువెత్తాయి. ఈనెల 23వ తేదీ నాటికి, రూ.3090 విలువైన ఐదు ప్రతిపాదనలు ఆమోదం పొందాయి. రూ.13776 కోట్ల రుణాలు కోరుతూ మరో 35 దరఖాస్తులు రాగా, వాటిని పరిశీలిస్తున్నారు.
ఈ పథకాన్ని ఎస్ఎల్ఎస్ ట్రస్ట్ అమలు చేస్తోంది. 'ఎస్పీవీ'ని ఎస్బీఐ క్యాపిటల్ మార్కెట్స్ లిమిటెడ్  ఏర్పాటు చేసింది. భారతీయ రిజర్వ్ బ్యాంక్ చట్టం-1934 ప్రకారం రిజర్వ్ బ్యాంక్ వద్ద నమోదైన ఏ ఎన్బీఎఫ్సీకి  అయినా; నేషనల్ హౌసింగ్ బ్యాంక్ చట్టం-1987 ప్రకారం నేషనల్ హౌసింగ్ బ్యాంక్ వద్ద నమోదైన ఏ హెచ్ఎఫ్సీకి అయినా, నిర్దిష్ట షరతులకు లోబడి ఈ పథకం ద్వారా నిధులు సేకరించడానికి అర్హత ఉంటుంది. ట్రస్ట్ ద్వారా నమోదు చేసుకోవడానికి ఈ పథకం మరో మూడు నెలలు అందుబాటులో ఉంటుంది. ప్రాథమిక, ద్వితీయ మార్కెట్ రుణ కొనుగోళ్లను ఈ పథకం అనుమతిస్తుంది. ఎన్బీఎఫ్సీలు, హెచ్ఎఫ్సీల స్వల్పకాలిక ద్రవ్య సమస్యలను పరిష్కరించడానికి ప్రయత్నిస్తుంది. 90 రోజుల పరిపక్వతతో ఉన్న ప్రామాణిక పెట్టుబడుల నుంచి తప్పుకోవాలని చూస్తున్నవారు కూడా ఎస్ఎల్ఎస్ ట్రస్ట్ను సంప్రదించవచ్చు.
ప్రధాన మంత్రి కార్యాలయం
ఏశియాన్ గేమ్స్ లో కాంస్య పతకాన్ని గెలిచినందుకు గానుపది మీటర్ ల ఎయర్ పిస్టల్ మెన్స్ టీమ్ కు అభినందనల ను తెలిపిన ప్రధాన మంత్రి
ఏశియాన్ గేమ్స్ 2022 లో కాంస్య పతకాన్ని గెలిచిన పది మీటర్ ల ఎయర్ పిస్టల్ మెన్స్ టీమ్ యొక్క కచ్చితత్వాన్ని మరియు టీమ్ వర్కు ను ప్రధాన మంత్రి శ్రీ నరేంద్ర మోదీ ప్రశంసించారు.
పతకాన్ని గెలవడం కోసం శ్రీ అనీశ్ భాన్ వాలా, శ్రీ విజయ్ వీర్ సిద్ధు మరియు శ్రీ ఆదర్శ్ సింహ్ లు గట్టి పట్టుదల ను మరియు దృఢ సంకల్పాన్ని చాటారు అంటూ ప్రధాన మంత్రి శ్రీ నరేంద్ర మోదీ పొగడారు.
రసాయనాలు, ఎరువుల మంత్రిత్వ శాఖ
ప్రస్తుత ఆర్థిక సంవత్సరం గత రెండు త్రైమాసికాల ఎగుమతుల్లో 65 శాతం వృద్ధిని నమోదు చేసిన హెచ్ఐఎల్  లిమిటెడ్
కేంద్ర రసాయనాలు, ఎరువుల మంత్రిత్వ శాఖ పరిధిలోని రసాయనాలు,పెట్రో కెమికల్స్ డిపార్ట్మెంట్కు చెందిన ప్రభుత్వ రంగ సంస్థ హెచ్ఐఎల్  లిమిటెడ్.. ప్రస్తుత ఆర్థిక సంవత్సరం  మొదటి రెండు త్రైమాసికాల ఎగుమతుల్లో గణనీయమైన వృద్ధిని నమోదు చేసింది. గత ఆర్థిక సంవత్సరంతో పోలిస్తే ఈ ఏడాది ఏప్రిల్-సెప్టెంబర్ మధ్య కాలంలోని ఎగుమతుల్లో 65% వృద్ధిని నమోదు చేసినట్లు కంపెనీ తెలిపింది. ఏప్రిల్-సెప్టెంబర్ మధ్య కాలంలో పెద్ద మొత్తంలో డిక్లోరో డిఫినాయెల్ ట్రైక్లోరోఎథేన్  మరియు ఆగ్రోకెమికల్స్ను దక్షిణాఫ్రికా దేశాలు, లాటిన్ అమెరికా, ఇరాన్లకు ఎగుమతి చేయబడినందున కంపెనీ ఈ గణనీయమైన వృద్ధిని నమోదు చేసింది. ఈ సందర్భంగా హెచ్ఐఎల్  లిమిటెడ్ సంస్థ బృందం చేపట్టిన యత్నాల్ని కేంద్ర రసాయనాలు మరియు ఎరువుల శాఖ మంత్రి శ్రీ డి వి సదానంద గౌడ ప్రశంసించారు.
“హిందూస్థాన్ ఇన్సెక్టిసైడ్స్ లిమిటెడ్  యాజమాన్యం మరియు వారి బృందానికి అభినందనలు. గత సంవత్సరంతో పోలిస్తే 2020-2021 ఆర్థిక సంవత్సరంలో రెండు త్రైమాసికాలలో కంపెనీ బృందం 65 శాతం మేర అద్భుతమైన వృద్ధిని నమోదు చేసింది. ఈ ఏడాది హెచ్ఐఎల్కు మరింత విజయవంతమైన మరియు గొప్ప సంవత్సరంగా నిలవాలని అభిలషిస్తున్నాను."
ఈ ఆర్థిక సంవత్సరం మొదటి రెండు త్రైమాసికాల్లో హెచ్ఐఎల్ 530.10 మెట్రిక్ టన్నుల మలాథియాన్ టెక్నికల్ ఉత్పత్తిని నమోదు చేసింది. గత ఏడాది ఇదే కాలంలో  దీని ఉత్పత్తి 375.5 మెట్రిక్ టన్నులుగా నిలిచింది. సంస్థ ఈ ఏడాది మొదటి రెండు త్రైమాసికాలలో అత్యధిక అమ్మకాలను నమోదు చేసింది. వ్యవసాయ మంత్రిత్వశాఖ చేపట్టిన మిడతల నియంత్రణ కార్యక్రమం మరియు దేశవ్యాప్తంగా ఉన్న పురపాలక కార్పోరేషన్ వంటి వివిధ రకాల సంస్థలు చేపట్టిన వెక్టర్ కంట్రోల్ ప్రోగ్రాం కోసం భారీ మొత్తం పరిమాణంలో సరఫరా చేయడం అయింది.
ప్రధాన మంత్రి కార్యాలయం
బోయింగ్ ప్రెసిడెంట్, సీఈవో డేవిడ్ కాలన్ తో ప్రధాని భేటీ
ప్రధానమంత్రి శ్రీ నరేంద్ర మోదీ జూన్ 23 న వాషింగ్టన్ దీ సీ లో బోయింగ్ ప్రెసిడెంట్, సీఈవో డేవిడ్ ఎల్. కాలన్ తో భేటీ అయ్యరు. .
ప్రధాని మోదీ, కాలన్ ఇద్దరూ భారతదేశంలో వైమానిక రంగంలో విమానాల నిర్వహణ, మరమ్మతులలో బోయింగ్ ఉనికి గురించి చర్చించారు. అంతరిక్ష రంగంలో కూడా భారతదేశంలో పెట్టుబడి పెట్టాలని ప్రధాని ఈ సందర్భంగా బోయింగ్ సంస్థను కోరారు.
బొగ్గు మంత్రిత్వ శాఖ
ఐదు సంవత్సరాలలో పదిహేను పర్యావరణ పార్కులు నిర్మించిన ప్రభుత్వ రంగ బొగ్గు/లిగ్నైట్ సంస్థలు వివిధ రాష్ట్రాల్లో ఏర్పాటు కానున్న మరో 19 పార్కులు
ప్రభుత్వ రంగంలో పనిచేస్తున్న బొగ్గు/లిగ్నైట్ సంస్థలు గత 5 సంవత్సరాలలో 15 ఎకో-పార్కులను స్థాపించాయి. ఎకో పార్కులకు ప్రభుత్వం నిధులు కేటాయించలేదు. ఎకో-పార్కుల స్థాపన, నిర్వహణ, నిర్వహణ ఖర్చుల కోసం సంబంధిత బొగ్గు/లిగ్నైట్ సంస్థలు నిధులు సమకూరుస్తున్నాయి . ఎకో-పార్క్ల పార్కుల వివరాలు రాష్ట్రాల వారీగా, సంవత్సరం వారీగా, పూర్తయ్యే సమయం, బొగ్గు/లిగ్నైట్ సంస్థలు కేటాయించిన ప్రాథమిక మొత్తం , అవసరమైన అదనపు నిధులు అనుబంధం-లో ఉన్నాయి.
బొగ్గు/లిగ్నైట్ పిఎస్యుల ద్వారా కొత్త ఎకో-పార్క్ల కోసం అంచనా వేసిన నిధుల వివరాలు అనుబంధం-IIలో ఇవ్వబడ్డాయి.
ఎకో-పార్కులను బొగ్గు/లిగ్నైట్ సంస్థలు తమ సమీపంలో ఉన్న ప్రాంతాల్లో వినోద ప్రయోజనాల కోసం అభివృద్ధి చేశాయి ఈ ఎకో-పార్కుల నుంచి వస్తున్నా ఆదాయాన్ని మైనింగ్ ప్రాంతాల అభివృద్ధికి ఖర్చు చేయడం లేదు. అయితే, కెనపరా ఎకో-పార్క్, ఎస్ఈసిఎల్ , ఛత్తీస్గఢ్ మైన్ టూరిజంను ప్రోత్సహించడానికి స్థానిక స్వయం-సహాయ బృందాలు నిర్వహిస్తున్నాయి.. స్వయం సహాయక బృందాలు తమ జీవనోపాధి కోసం కెనపరా ఎకో-పార్క్లో ఏర్పాటు చేసిన ఫ్లోటింగ్ రెస్టారెంట్, పిసికల్చర్ మరియు బోటింగ్ సౌకర్యాల ఆదాయాన్ని పొందుతున్నాయి.
గ్రామీణాభివృద్ధి మంత్రిత్వ శాఖ
ఆహార వైవిధ్యం, జీవనోపాధిని మెరుగుపరచేందుకు వ్యవసాయ- పోషకాహార తోటలు, పశువుల పెంపకంపై జాతీయ స్థాయి సంప్రదింపులను నిర్వహించిన దీనదయాళ్ అంత్యోదయ యోజన - జాతీయ గ్రామీణ ఉపాధి మిషన్
గ్రామీణాభివృద్ధి మంత్రిత్వ శాఖ  పరిధిలోని దీన్ దయాల్ అంత్యోదయ యోజన- జాతీయ గ్రామీణ ఉపాధి మిషన్  కమ్యూనిటీ ఆధారిత సంస్థ ద్వారా స్థిరమైన వ్యవసాయ పోషకాహార తోటలను, పశువుల పెంపకం పద్ధతులను ప్రోత్సహించడం ద్వారా పోషకాహార భద్రతను అభివృద్ధి చేయడంపై ఆన్లైన్ సంప్రదింపులను నిర్వహించింది. ఈ సంప్రదింపులను నిర్వహించడంలో సాంకేతిక భాగస్వాములైన రోషిణి సెంటర్, ఎన్ఆర్ఎల్ఎం  టిఎ తోడ్పడ్డాయి.
గ్రామీణాభివృద్ధి శాఖ అదనపు కార్యదర్శి శ్రీ చరణజీత్ సింగ్ కీలకోపన్యాసం చేస్తూ భూమిలేని స్వయం సహాయక బృందాల కుటుంబాల కోసం సేంద్రియ వ్యవసాయ పోషకాహార తోటలను, పశువుల పెంపకం ప్రోత్సాహించే దృక్పధాన్ని కలిగి ఉండాలని అన్నారు. సూక్ష్మపోషకాల లేమి, దాగి ఉన్న ఆకలిని పంటల బయోఫోర్టిఫికేషన్ ద్వారా పరిష్కరించవచ్చు కానీ దానిపై పని చేయవలసిన అవసరం ఉందని ఆయన నొక్కి చెప్పారు. అగ్రి న్యూట్రిషన్  తోట, పశువుల పెంపకం వంటివి కుటుంబాలకు అందుబాటులో పౌష్టికాహారాన్ని ఇవ్వగలిగే సంభావ్యతను కలిగి ఉన్నాయనే విషయాన్ని గ్రామీణాభివృద్ధి శాఖ గుర్తించిందని, సంయుక్త కార్యదర్శి శ్రీమతి స్మృతి శరణ్ అన్నారు.
ఇంటర్నేషనల్ ఫుడ్ పాలసీ రీసెర్చ్ ఇనిస్టిట్యూట్ , ఇంటర్నేషనల్ ఇనిస్టిట్యూట్ ఫర్ పాపులేషన్ సైన్సెస్ , ఎంఎస్ స్వామినాథన్ రీసెర్చ్ ఫౌండేషన్, హర్ష ట్రస్ట్, సెంటర్ ఫర్ ఇండియన్ నాలెడ్జ్ వ్యవస్థలు, పిఆర్ఎడిఎఎన్, ఇంటర్నేషనల్ ఇనిస్టిట్యూట్ ఆఫ్ గోట్ మేనేజ్మెంట్, రీవైటలైజింగ్ రెయిన్ఫెడ్ అగ్రికల్చర్ నెట్వర్క అండ్ వాటర్షెడ్ సపోర్ట్ సర్వీసెస్ అండ్ ఆక్టివిటీస్ నెట్వర్క్ , ట్రాన్సఫార్మ్ రూరల్ ఇండియా, గ్రామ్యరీసోర్స్ సెంటర్ ఫర్ వుమెన్, ప్రాజెక్ట్ కన్సర్న్ ఇంటర్నేషనల్, యునిసెఫ్, అజీం ప్రేమ్జీ ఫౌండేషన్ నుంచచి నిపుణులతో పాటుగా, బీహార్ జార్ఖండ్ రాష్ట్ర నాయకులు తమ అనుభవాలను పంచుకున్నారు. రాష్ట్రగ్రామీణ ఉపాధి మిషన్లు, ఇతర భాగస్వామ్య ఏజెన్సీలు, సంస్థలు ఈ కార్యక్రమంలో పాలుపంచుకున్నాయి.
ఈ సంప్రదింపుల నుంచి ఉద్భవించిన కీలక అంశాలలో, సామర్ధ్య నిర్మాణం ద్వారా కమ్యూనిటీని బలోపేతం చేయడం, దేశీయ రకాల పంటలను ప్రోత్సహించడం, విత్తనాల నిర్వహణ, కమ్యూనిటీ పెరటి తోటలు, జంతువుల ఆరోగ్య సమస్యలు తగ్గించే వ్యూహాలు ముఖ్యంగా ఉన్నాయి. అంతేకాకుండా, పశువుల ఆరోగ్య సంరక్షణకు విస్తరణ సేవలు, సుస్థిరతకు భరోసా, ఉత్పత్తుల వినియోగాన్ని ప్రోత్సహించేందుకు మారిన సామాజిక, ప్రవర్తనాపరమైన కమ్యూనికేషన్ పద్ధతుల ద్వారా సామాజిక, సాంస్కృతిక కట్టుబాట్లను తెంచివేయడంతో పాటుగా పౌష్టికాహార విజ్ఞానం వంటివాటిపై కీలకంగా దృష్టి పెట్టవలసి ఉంది.
మహిళల ఆదాయాన్ని, పోషకాహార ఫలితాలను మెరుగుపరిచేందుకు వివిధ విభాగాలు, కార్యక్రమాల కలయిక అన్నది ఒక పరిష్కారంగా భావించవచ్చు. మహిళలలో పౌష్టికతను మెరుగుపరచడానికి అందుబాటులో ఉండే, స్థిరమైన నమూనాల అవసరం.
సూక్ష్మ, లఘు, మధ్య తరహా సంస్థల మంత్రిత్వ శాఖష్
రైతుల ఆదాయాన్ని పెంచడానికి మరియు గ్రామీణ ఆర్థిక వ్యవస్థను బలోపేతం చేయడానికి ఛత్తీస్గఢ్ మరియు హర్యానాలో 31 ఖాదీ ప్రకృతి పెయింట్ యూనిట్ల ఏర్పాటు
ఆవు పేడను ముడి పదార్థంగా ఉపయోగించి ఖాదీ మరియు గ్రామ పరిశ్రమల కమిషన్  అభివృద్ధి చేసిన ప్రత్యేకమైన ఖాదీ ప్రకృతి పెయింట్ను ఛత్తీస్గఢ్ మరియు హర్యానా రాష్ట్ర ప్రభుత్వాలు స్థిరమైన ఉపాధికి నమూనాగా స్వీకరించాయి. ఛత్తీస్గఢ్లో 25 మరియు హర్యానాలో 6 మొత్తం 31 ప్రాకృతిక్ పెయింట్ తయారీ యూనిట్లను సంబంధిత రాష్ట్ర ప్రభుత్వాలు త్వరలో ఏర్పాటు చేయనున్నాయి, దీని కోసం కెవిఐసీతో సాంకేతిక బదిలీ ఒప్పందాలు కుదుర్చుకున్నాయి. ఛత్తీస్గఢ్ ప్రభుత్వం 21 నవంబర్ 2021న ఛత్తీస్గఢ్ ముఖ్యమంత్రి శ్రీ భూపేష్ బఘెల్ సమక్షంలో కెవిఐసీతో MOU సంతకం చేసింది. హర్యానా ప్రభుత్వంతో ఎమ్ఒయు 12 నవంబర్ 2021న సంతకం చేయబడింది.
హర్యానాలో మొదటి ప్రకృతి పెయింట్ యూనిట్ చండీగఢ్ సమీపంలోని పింజోర్లో ఏర్పాటు చేయబడింది, ఇక్కడ ఇప్పటికే 6000 లీటర్లకు పైగా ప్రకృతి పెయింట్ ఉత్పత్తి చేయబడింది. మార్చి 2022 నాటికి మరో 5 పెయింట్ తయారీ యూనిట్లు ఏర్పాటు చేయబడతాయి. ఛత్తీస్గఢ్ ప్రభుత్వం 25 పెయింట్ తయారీ యూనిట్లతో పాటు, ప్రకృతిక్ పెయింట్లో ప్రధాన భాగం అయిన కార్బాక్సీ మిథైల్ సెల్యులోజ్  తయారీకి 75 యూనిట్లను కూడా ఏర్పాటు చేస్తుంది.
ఈ కొత్త పెయింట్ తయారీ యూనిట్లు ప్రతిరోజూ 500 లీటర్ల పెయింట్ను ఉత్పత్తి చేసే సామర్థ్యాన్ని కలిగి ఉంటాయి. రెండు రాష్ట్రాల్లోని 31 కొత్త ప్రకృతి పెయింట్ యూనిట్లు అనేక ఇతర అనుబంధ రంగాలకు మద్దతునిస్తూ దాదాపు 500 ప్రత్యక్ష ఉపాధిని సృష్టిస్తూ, సంవత్సరానికి 50 లక్షల లీటర్ల పెయింట్ ఉత్పత్తి చేస్తాయి. ప్రకృతిక్ పెయింట్ను అభివృద్ధి చేసిన జైపూర్లోని కెవిఐసీకు చెందిన కుమారప్ప నేషనల్ హ్యాండ్మేడ్ పేపర్ ఇన్స్టిట్యూట్  ఆ రాష్ట్రాల నుండి వచ్చిన నైపుణ్యం కలిగిన కార్మికులకు ఆవు పేడ పెయింట్ను తయారు చేయడంలో శిక్షణను అందిస్తుంది.
కెవిఐసీ చైర్మన్ శ్రీ వినయ్ కుమార్ సక్సేనా మాట్లాడుతూ ఖాదీ ప్రకృతి పెయింట్ అనేది సుస్థిర ఉపాధికి ప్రభావవంతమైన నమూనా అని, ఛత్తీస్గఢ్ మరియు హర్యానా ఇతర రాష్ట్రాలకు ఆవు పేడ ఆధారిత ప్రకృతి పెయింట్ యూనిట్లను ఏర్పాటు చేయడానికి ఉదాహరణగా నిలుస్తాయని అన్నారు. “ఖాదీ ప్రకృతిక్ పెయింట్ అనేది పర్యావరణ అనుకూలమైన మరియు తక్కువ ఖర్చుతో కూడుకున్న ఉత్పత్తి, ఇది సుస్థిర ఉపాధిని సృష్టించడం మరియు రైతుల ఆదాయాన్ని పెంచడం వంటి గొప్ప సామర్థ్యాన్ని కలిగి ఉంది, ఇది ప్రధానమంత్రి దార్శనికత అని చెప్పారు. ఆవుపేడ పెయింట్ను అభివృద్ధి చేయడం యొక్క ప్రధాన లక్ష్యం ఉపాధి కల్పన. ఇది ఖాదీ యొక్క ప్రాథమిక ఆవరణ. ప్రకృతిక్ పెయింట్ తయారీ కోసం రైతులు మరియు ఆవు షెడ్ల నుండి ఆవు పేడ కొనుగోలు చేయడం ద్వారా ప్రతి జంతువుకు సంవత్సరానికి దాదాపు 30,000 రూపాయల అదనపు ఆదాయాన్ని సృష్టిస్తుంది, ”అని సక్సేనా చెప్పారు.
ఖాదీ ప్రకృతిక్ పెయింట్ 12 జనవరి 2021న ప్రారంభించబడింది. ఈ పెయింట్ వాటర్ప్రూఫ్ మరియు శుభ్రం చేయదగినది మాత్రమే కాకుండా యాంటీ బ్యాక్టీరియల్, యాంటీ ఫంగల్ మరియు నేచురల్ థర్మల్ ఇన్సులేషన్ ప్రాపర్టీస్ వంటి ఆవు పేడ యొక్క సహజ ప్రయోజనాలను కూడా కలిగి ఉంది. ఈ పెయింట్ పర్యావరణ అనుకూలమైనది, విషపూరితం కానిది, వాసన లేనిది మరియు తక్కువ ఖర్చుతో కూడుకున్నది.
ప్రధాన మంత్రి కార్యాలయం
అకౌంటెంట్స్ జనరల్ సమావేశాన్ని ఉద్దేశించి ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ రేపటి రోజు న అంటే 2019వ సంవత్సరం నవంబర్ 21వ తేదీ న ఇక్కడ జరిగే అకౌంటెంట్స్ జనరల్ మరియు డిప్యూటీ అకౌంటెంట్స్ జనరల్ సమావేశ లో ప్రసంగించనున్నారు. దేశ వ్యాప్త ఎఎస్జి ని మరియు డిప్యూటీ ఎఎస్జి ని ఉద్దేశించి ప్రధాన మంత్రి శ్రీ నరేంద్ర మోదీ ప్రసంగించే కన్నా ముందు, కంప్ట్రోలర్ ఎండ్ ఆడిటర్ జనరల్ ఆఫ్ ఇండియా కార్యాలయం లో మహాత్మ గాంధీ విగ్రహాన్ని ఆవిష్కరిస్తారు.
ప్రస్తుత సమావేశాని కి ఇతివృత్తం గా ‘ట్రాన్స్ఫార్మింగ్ ఆడిట్ ఎండ్ అశ్యువరన్స్ ఇన్ ఎ డిజిటల్ వరల్డ్’ అనే అంశం ఉంటుంది. జ్ఞానాన్ని మరియు అనుభవాన్ని ఏకీకృతం చేసుకోవడం కోసం మరియు రాబోయే కొన్ని సంవత్సరాల కాలాని కి గాను ఇండియన్ ఆడిట్ ఎండ్ అకౌంట్స్ డిపార్ట్మెంట్ యొక్క పథాన్ని నిర్దేశించడం కోసం ఈ సమావేశాన్ని నిర్వహించడం జరుగుతోంది. ప్రభుత్వం ఏ విధం గా అయితే డేటా ఆధారితం గా పనిచేయడాన్ని పెంచుకొంటున్నదో- ఆ క్రమం లో భాగం గా- ప్రస్తుతం శర వేగం గా మారుతున్నటువంటి విధాన పరమైన మరియు పాలన సంబంధిత వాతావరణం లో ఈ విభాగాన్ని సాంకేతిక విజ్ఞాన చోదక సంస్థ గా మార్పు చేసేందుకు అనుసరించవలసిన మార్గాల ను గురించి చర్చించడం కోసం ప్యానెల్ చర్చల ను మరియు గ్రూపు వారీ చర్చల ను చేపట్టనున్నారు.
ఈ విభాగం ‘ఒన్ ఐఎ & ఎడి - ఒన్ సిస్టమ్’ను అమలు పరచడం ద్వారా అంతర్గతం గా ఆడిట్ ప్రక్రియల ను స్వయంచాలితం గా మార్చుతోంది. ఈ విభాగం ఇంటర్ యాక్టివ్ అకౌంట్ లు మరియు డిజిటల్ ఆడిట్ నివేదికల ను సమర్పించడం కోసం ఆడిటీ యూనిట్లు తరలి వచ్చే అవసరాన్ని కనీస స్థాయి కి కుదించే దిశ గా పయనిస్తున్నది. నాలిజ్ బేస్ ను సంస్థాగతం చేసే ప్రయత్నాలు, జ్ఞాన వనరుల ను నిల్వ చేసేందుకు ఐటి ఆధారిత ప్లాట్ ఫార్మ్ యొక్క సహాయాన్ని తీసుకొనేందుకు, అలాగే, ఆడిటర్ ల కోసం ఎనీ టైమ్, ఎనీ వేర్ లర్నింగ్ తో పాటు ఐటి ఆధారిత టూల్ కిట్స్ ను అభివృద్ధి పరచేందుకు కూడా కృషి జరుగుతున్నది. నూతన తరాని కి చెందిన, సాంకేతిక విజ్ఞాన చోదక భారతదేశం విసరుతున్నటువంటి సవాళ్ళ కు తట్టుకొని నిలచేటట్టు ఇండియన్ ఆడిట్ ఎండ్ అకౌంట్స్ డిపార్ట్మెంట్ గత కొద్ది సంవత్సరాలు గా ఆడిట్ లో మార్పు ను ఆవిష్కరించే దిశ గా సాగుతున్నది.
(
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 43 కోట్ల మైలురాయి దాటిన టీకా డోసుల పంపిణీ కోలుకున్నవారి శాతం 97.36%
గత 24 గంటల్లో 39,742 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,08,212; మొత్తం కేసుల్లో 1.30%
రోజువారీ పాజిటివిటీ 2.31%; 34 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 43 కోట్ల మైలురాయి దాటింది. 52,72,431 శిబిరాల ద్వారా మొత్తం 43,31,50,864 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 51,18,210 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,02,86,512
|
|
రెండో డోస్
|
|
76,98,343
|
|
కోవిడ్ యోధులు
|
|
మొదటి డోస్
|
|
1,78,52,440
|
|
రెండో డోస్
|
|
1,08,19,457
|
|
18-44 వయోవర్గం
|
|
మొదటి డోస్
|
|
13,81,09,509
|
|
రెండో డోస్
|
|
60,62,371
|
|
45-59 వయోవర్గం
|
|
మొదటి డోస్
|
|
10,07,21,803
|
|
రెండో డోస్
|
|
3,42,99,610
|
|
60 ఏళ్ళు పైబడ్డవారు
|
|
మొదటి డోస్
|
|
7,34,17,431
|
|
రెండో డోస్
|
|
3,38,83,388
|
|
మొత్తం
|
|
43,31,50,864
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటిదాకా 3,05,43,138 మంది కోలుకున్నారు. గత 24 గంటలలో 39,972 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.36% అయింది.
గత 24 గంటలలో దేశవ్యాప్తంగా 39,742 కొత్త కేసులు నమోదయ్యాయి. 27 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,08,212 మంది.
చికిత్సలో ఉన్న కేసులు మొత్తం పాజిటివ్ కేసులలో 1.30% మాత్రమే
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 17,18,756 పరీక్షలు జరపగా ఇప్పటిదాకా చేసిన మొత్తం పరీక్షలు 45.62 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.24% కాగా రోజువారీ పాజిటివిటీ 2.31% అయింది. వరుసగా 34 రోజులుగా ఇది 3% లోపు, 48 రోజులుగా 5% లోపే ఉంటోంద
హోం మంత్రిత్వ శాఖ
రైతు దినోత్సవం సందర్భంగా దేశవ్యాప్తంగా గల రైతులకుశుభాకాంక్షలు తెలిపిన కేంద్ర హోం, సహకార శాఖ మంత్రి శ్రీ అమిత్ షా
"మాజీ ప్రధానమంత్రి చౌదరి చరణ్ సింగ్జీ తమ జీవితాంతం రైతుల ప్రయోజనాలకోసం పాటుపడ్డారు.బలమైన వ్యవసాయ వ్యవస్థ, సుసంపన్న రైతులు ఉజ్వల భారతదేశానికి పునాది వంటి వారని వారు విశ్వసించారు.
చౌదరి చరణ్ సింగ్ జయంతి సందర్భంగా ఆయనను స్మరించుకుంటున్నాను. నేను శిరసు వంచి వారికి నివాళులు అర్పిస్తున్నాను. రైతుదినోత్సవం సందర్బంగా అందరికీ శుభాకాంక్షలు"
రైతుదినోత్సవం సందర్భంగా కేంద్ర హోం, సహకారశాఖ మంత్రి శ్రీ అమిత్ షా రైతులకు శుభాకాంక్షలు తెలిపారు. ఈ మేరకు ఆయన ఒక ట్వీట్ చేస్తూ‘‘ మాజీ ప్రధానమంత్రి చౌదరి చరణ్సింగ్ తమ జీవితాంతం రైతుల ప్రయోజనాల పరిరక్షణ కోసం పాటుపడ్డారు. సుసంపన్న రైతులు, బలమైన వ్యవసాయ వ్యవస్థ ఉజ్వల భారతదేశానికి పునాది వంటిది. చౌదరి చరణ్ సింగ్ జీని వారి జయంతి సందర్భంగా గుర్తుచేసుకుంటున్నాం. వారికి శిరసు వంచి నివాళులర్పిస్తున్నాను. రైతుదినోత్సవం సందర్భంగా అందరికీ శుభాకాంక్షలు’’
ప్రధాన మంత్రి కార్యాలయం
ప్రభుత్వంలో మానవ వనరుల నిర్వహణను మిషన్ కర్మయోగి విప్లవాత్మకంగా మెరుగుపరుస్తుంది: ప్రధాని
హెచ్ ఆర్ నిర్వహణలో నిర్దిష్ట పాత్ర పోషణలోకి వెళ్ళటానికి,
అవిచ్ఛిన్నంగా నేర్చుకోవటానికి ఐ-గాట్ వేదిక సహాయం
మిషన్ కర్మయోగి వలన కలగబోయే ప్రయోజనాలమీద ప్రధాని శ్రీ నరేంద్ర మోదీ అనేక ట్వీట్లు చేశారు.సివిల్ సర్వీసుల సామర్థ్యతా నిర్మాణం కోసం ఉద్దేశించిన ఈ జాతీయ కార్యక్రమం వలన మానవ వనరుల నిర్వహణలో విప్లవాత్మకమైన మార్పులు వస్తాయన్నారు. పెద్ద ఎత్తున అత్యాధునిక మౌలిక సదుపాయాలను వాడుకుంటూ సివిల్ సర్వెంట్ల సామర్థ్యాన్ని మెరుగుపరుస్తుందన్నారు.
" హెచ్ ఆర్ నిర్వహణలో నిర్దిష్ట పాత్ర పోషణలోకి వెళ్ళటానికి, అవిచ్ఛిన్నంగా నేర్చుకోవటానికి ఐ-గాట్ వేదిక సహాయం చేస్తుంది. సివిల్ సర్వెంట్లు మరింత సృజనాత్మకంగా, నిర్మాణాత్మకంగా, పారదర్శకత, టెక్నాలజీల సాయంతో నవకల్పనల దిశగా పయనించటానికి మిషన్ కర్మయోగి దోహదం చేస్తుంది" అని ట్వీట్ చేశారు.